CELEX: 32011D0258
Language: sk
Date: 2011-04-27 00:00:00
Title: 2011/258/EÚ: Vykonávacie rozhodnutie Komisie z  27. apríla 2011 , ktorým sa mení a dopĺňa rozhodnutie 89/471/EHS, ktorým sa povoľuje metóda klasifikácie jatočných tiel ošípaných v Nemecku [oznámené pod číslom K(2011) 2709]

29.4.2011   
            
            
               SK
            
            
               Úradný vestník Európskej únie
            
            
               L 110/29
            
         VYKONÁVACIE ROZHODNUTIE KOMISIE
   z 27. apríla 2011,
   ktorým sa mení a dopĺňa rozhodnutie 89/471/EHS, ktorým sa povoľuje metóda klasifikácie jatočných tiel ošípaných v Nemecku
   [oznámené pod číslom K(2011) 2709]
   (Iba nemecké znenie je autentické)
   (2011/258/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 89/471/EHS (2) sa povolilo používanie niekoľkých metód klasifikácie jatočných tiel ošípaných v Nemecku.
            
         
               (2)
            
            
               Nemecko uviedlo, že vzorec platný v Nemecku je absolútne nevyhnutné aktualizovať, aby sa zohľadnil pokrok v šľachtení dosiahnutý počas posledných 15 rokov. Posledná aktualizácia rovnice pre výpočet obsahu chudého mäsa z údajov prístroja na klasifikáciu a metóda „Zwei-Punkt-Meßverfahren“ (ďalej len „ZP“) pochádzajú z roku 1995.
            
         
               (3)
            
            
               Nemecko požiadalo Komisiu o povolenie nahradiť vzorce používané pri metódach klasifikácie jatočných tiel ošípaných nazývaných „General Electric Logiq 200pro“, „Autofom I“ a „Zwei-Punkt-Meßverfahren“, ako aj o povolenie používania dvoch nových metód klasifikácie jatočných tiel ošípaných na území Nemecka a predložilo podrobný opis skúšobnej rozrábky s uvedením zásad, na ktorých sa táto metóda zakladá, výsledky svojej skúšobnej rozrábky a rovnice použité na posúdenie percentuálneho obsahu chudého mäsa v protokole ustanovenom v článku 23 ods. 4 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (3).
            
         
               (4)
            
            
               Na základe posúdenia tejto žiadosti sa dospelo k názoru, že podmienky povolenia týchto klasifikačných metód sú splnené. Používanie uvedených metód klasifikácie by sa preto malo v Nemecku povoliť.
            
         
               (5)
            
            
               Rozhodnutie 89/471/EHS by sa preto malo zodpovedajúcim spôsobom zmeniť a doplniť.
            
         
               (6)
            
            
               Vzhľadom na technické okolnosti by sa však do zavedenia nových prístrojov a nových rovníc mali metódy klasifikácie jatočných tiel ošípaných povolené podľa tohto rozhodnutia používať až od 4. októbra 2011.
            
         
               (7)
            
            
               Úpravy prístroja ani metód klasifikácie by sa nemali umožniť, kým ich Komisia rozhodnutím výslovne nepovolí.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Rozhodnutie 89/471/EHS sa mení a dopĺňa takto:
   
               1.
            
            
               Článok 1a sa nahrádza takto:
               „Článok 1a
               Odchylne od článku 1 ods. 2 a 3 sa na základe bodu 1 oddielu B.IV prílohy V k nariadeniu Rady (ES) č. 1234/2007 (4) povoľuje v Nemecku používanie týchto metód klasifikácie jatočných tiel ošípaných:
               
                           —
                        
                        
                           prístroj známy pod názvom „Autofom I“ a s ním súvisiace metódy posudzovania podrobne opísané v časti III prílohy,
                        
                     
                           —
                        
                        
                           prístroj známy pod názvom „Autofom III“ a s ním súvisiace metódy posudzovania podrobne opísané v časti IV prílohy,
                        
                     
                           —
                        
                        
                           prístroj známy pod názvom „CSB Image Meater“ a s ním súvisiace metódy posudzovania podrobne opísané v časti V prílohy.
                        
                     
         
               2.
            
            
               Príloha sa mení a dopĺňa v súlade s prílohou k tomuto rozhodnutiu.
            
         Článok 2
   Toto rozhodnutie sa uplatňuje od 4. októbra 2011.
   Článok 3
   Toto rozhodnutie je určené Spolkovej republike Nemecko.
   
      V Bruseli 27. apríla 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. ES L 233, 10.8.1989, s. 30.
   
      (3)  Ú. v. EÚ L 337, 16.12.2008, s. 3.
   
      (4)  Ú. v. EÚ L 299, 16.11.2007, s. 1.“
   
      PRÍLOHA
      Príloha k rozhodnutiu 89/471/EHS sa mení a dopĺňa takto:
      
                  1.
               
               
                  V časti I (Ultrasonic Scanner GE Logiq 200pro) sa bod 2 nahrádza takto:
                  
                              „2.
                           
                           
                              Obsah chudého mäsa v jatočnom tele sa vypočíta podľa tohto vzorca:
                              LMP = 60,98501 – 0,85831•x1 + 0,16449•x2
                              
                              kde:
                              
                                          LMP
                                       
                                       
                                          =
                                       
                                       
                                          odhadovaný percentuálny podiel chudého mäsa v jatočnom tele;
                                       
                                    
                                          x1
                                          
                                       
                                       
                                          =
                                       
                                       
                                          hrúbka chrbtovej slaniny (aj s kožou) v milimetroch meraná 7 centimetrov od línie poliaceho rezu jatočného tela medzi druhým a tretím rebrom od konca;
                                       
                                    
                                          x2
                                          
                                       
                                       
                                          =
                                       
                                       
                                          hrúbka chrbtového svalu v milimetroch, pričom meranie sa vykoná v rovnakom čase a bode ako meranie x1.
                                       
                                    Vzorec platí pre jatočné telá s hmotnosťou od 50 do 120 kg.“
                           
                        
            
                  2.
               
               
                  V časti II [Zwei-Punkt-Meßverfahren (ZP)] sa bod 2 nahrádza takto:
                  
                              „2.
                           
                           
                              Obsah chudého mäsa jatočného tela sa vypočíta podľa tohto vzorca:
                              LMP = 58,10122 – 0,56495•F + 0,13199•M
                              kde:
                              
                                          LMP =
                                       
                                       
                                          odhadovaný percentuálny podiel chudého mäsa v jatočnom tele;
                                       
                                    
                                          F =
                                       
                                       
                                          údaj o tuku, minimálna hrúbka viditeľného tuku (vrátane kože) na M. glutaeus medius meraná na línii poliaceho rezu jatočného tela (v milimetroch);
                                       
                                    
                                          M =
                                       
                                       
                                          údaj o mäse meraný na najkratšom spojení medzi predným (kraniálnym) okrajom M. glutaeus medius a horným (dorzálnym) okrajom miechového kanála (v milimetroch).
                                       
                                    Vzorec platí pre jatočné telá s hmotnosťou od 50 do 120 kg.“
                           
                        
            
                  3.
               
               
                  Časť III [Plne automatizovaný ultrazvukový klasifikátor jatočných tiel (Autofom)] sa nahrádza takto:
                  „ČASŤ III
                  
                  
                     Autofom I
                  
                  
                              1.
                           
                           
                              Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako Autofom I.
                           
                        
                              2.
                           
                           
                              Prístroj je vybavený šestnástimi 2 MHz ultrazvukovými prevodníkmi (Carometec A/S), pričom medzi prevodníkmi je pracovná vzdialenosť 25 mm.
                              Ultrazvukové údaje pozostávajú z meraní hrúbky chrbtového tuku, hrúbky svaloviny a súvisiacich parametrov.
                              Výsledky meraní sa prostredníctvom počítača prevedú na odhadovaný podiel chudého mäsa.
                           
                        
                              3.
                           
                           
                              Obsah chudého mäsa v jatočnom tele sa vypočíta na základe 31 premenných podľa tohto vzorca:
                              LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              kde:
                              
                                           
                                       
                                       
                                          LMP = odhadovaný percentuálny podiel chudého mäsa v jatočnom tele;
                                       
                                    
                                           
                                       
                                       
                                          IP001, IP002, IP007…IP122 sú premenné merané prístrojom Autofom I.
                                       
                                    
                        
                              4.
                           
                           
                              Obsah chudého mäsa v jatočnom tele sa takisto môže vypočítať na základe 3 t-hodnôt (premenné hlavných komponentov) podľa tohto vzorca:
                              LMP = 58,31148999 + 1,16880438•T1 + 0,66490881•T2 + 0,60981266•T3
                              kde:
                              
                                          LMP
                                       
                                       
                                          =
                                       
                                       
                                          odhadovaný percentuálny podiel chudého mäsa v jatočnom tele;
                                       
                                    
                                          T1, T2, T3
                                       
                                       
                                          =
                                       
                                       
                                          premenné hlavných komponentov vypočítané na základe 31 premenných bodu 3.
                                       
                                    
                        
                              5.
                           
                           
                              Body merania a štatistická metóda sú opísané v časti II protokolu, ktorý Nemecko predložilo Komisii v súlade s článkom 23 ods. 4 nariadenia Komisie (ES) č. 1249/2008 (1).
                              Vzorec platí pre jatočné telá s hmotnosťou od 50 do 120 kg.
                           
                        
            
                  4.
               
               
                  Dopĺňajú sa tieto časti IV a V:
                  „ČASŤ IV
                  
                  
                     Autofom III
                  
                  
                              1.
                           
                           
                              Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako Autofom III.
                           
                        
                              2.
                           
                           
                              Prístroj je vybavený šestnástimi 2 MHz ultrazvukovými prevodníkmi (Carometec A/S), pričom medzi prevodníkmi je pracovná vzdialenosť 25 mm.
                              Ultrazvukové údaje pozostávajú z meraní hrúbky chrbtového tuku, hrúbky svaloviny a súvisiacich parametrov.
                              Výsledky meraní sa prostredníctvom počítača prevedú na odhadovaný podiel chudého mäsa.
                           
                        
                              3.
                           
                           
                              Obsah chudého mäsa v jatočnom tele sa vypočíta na základe 5 premenných podľa tohto vzorca:
                              LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              kde:
                              
                                          LMP =
                                       
                                       
                                          odhadovaný percentuálny podiel chudého mäsa v jatočnom tele;
                                       
                                    
                                          R2P2 =
                                       
                                       
                                          vážený priemer dvoch meraní hrúbky tuku bez kože (v mm), váha 2/3 a 1/3 v uvedenom poradí;
                                       
                                    
                                          R2P6 =
                                       
                                       
                                          vážený priemer dvoch meraní minimálnej hrúbky tuku (v mm), váha 2/3 a 1/3 v uvedenom poradí;
                                       
                                    
                                          R2P10 =
                                       
                                       
                                          minimálna hrúbka tuku v priečnom reze (v mm);
                                       
                                    
                                          R2P13 =
                                       
                                       
                                          počiatočný odhad veľkosti jatočného tela;
                                       
                                    
                                          R3P5 =
                                       
                                       
                                          najväčší nameraný údaj o mäse (maximálna vzdialenosť rebra mínus minimálna hrúbka tuku prevedené na mm).
                                       
                                    
                        
                              4.
                           
                           
                              Body merania sú opísané v časti II protokolu, ktorý Nemecko predložilo Komisii v súlade s článkom 23 ods. 4 nariadenia (ES) č. 1249/2008.
                              Vzorec platí pre jatočné telá s hmotnosťou od 50 do 120 kg.
                           
                        
                     ČASŤ V
                  
                  
                     CSB Image Meater
                  
                  
                              1.
                           
                           
                              Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako CSB Image-Meater.
                           
                        
                              2.
                           
                           
                              Prístroj CSB Image-Meater pozostáva najmä z videokamery, počítača vybaveného obrazy analyzujúcou kartou, z obrazovky, tlačiarne, príkazového mechanizmu, pomerového mechanizmu a rozhraní. Všetky 3 premenné prístroja Image-Meater sa merajú na deliacom reze v oblasti šunky (okolo M. glutaeus medius):
                              Výsledky meraní sa prostredníctvom počítača prevedú na odhadovaný podiel chudého mäsa.
                           
                        
                              3.
                           
                           
                              Obsah chudého mäsa jatočného tela sa vypočíta podľa tohto vzorca:
                              LMP = 68,06616 – 0,45829•MS + 0,11278•MF – 0,25545•WL
                              kde:
                              
                                          LMP =
                                       
                                       
                                          odhadovaný percentuálny podiel chudého mäsa v jatočnom tele;
                                       
                                    
                                          MS =
                                       
                                       
                                          stredná hodnota meraní tuku nad (dorzálnou časťou) M. glutaeus medius (v mm);
                                       
                                    
                                          MF =
                                       
                                       
                                          stredná hodnota meraní mäsa – po celej dĺžke M. glutaeus medius (v mm);
                                       
                                    
                                          WL =
                                       
                                       
                                          stredná hodnota dĺžky štyroch krížových stavcov na prednej (kraniálnej) strane M. glutaeus medius (v mm).
                                       
                                    
                        
                              4.
                           
                           
                              Body merania sú opísané v časti II protokolu, ktorý Nemecko predložilo Komisii v súlade s článkom 23 ods. 4 nariadenia (ES) č. 1249/2008.
                              Vzorec platí pre jatočné telá s hmotnosťou od 50 do 120 kg.“
                           
                        
            
         (1)  Ú. v. EÚ L 337, 16.12.2008, s. 3.“